b"\n_START_ARTICLE_\nAdriano Correia Claro\n_START_SECTION_\nTraject\xc3\xb2ria esportiva\n_START_PARAGRAPH_\nVa n\xc3\xa9ixer a la ciutat brasilera de Curitiba, on va comen\xc3\xa7ar a jugar des de molt jove. Amb 8 anys el seu pare, Athaide, el va animar a intentar jugar amb la seva cama esquerra despr\xc3\xa9s de patir una lesi\xc3\xb3 a la cama dreta._NEWLINE_El seu primer equip professional va ser el Coritiba Football Club, on va debutar abans de complir els 18 anys.\n_START_SECTION_\nSevilla FC\n_START_PARAGRAPH_\nEl gener del 2005 va arribar al Sevilla FC, club de la primera divisi\xc3\xb3 d'Espanya, a mitjan temporada al mercat d'hivern; arriba per refor\xc3\xa7ar la banda esquerra. Amb el club sevill\xc3\xa0 va disputar m\xc3\xa9s de 200 partits en qu\xc3\xa8 va marcar 19 gols.\n_START_SECTION_\nFC Barcelona\n_START_PARAGRAPH_\nDespr\xc3\xa9s de la seva reeixida estada de gaireb\xc3\xa9 6 anys al club de Nervi\xc3\xb3n, el divendres 16 de juliol de 2010 es va fer oficial el seu fitxatge pel FC Barcelona per 9,5 milions d'euros m\xc3\xa9s quatre en variables, unint-se aix\xc3\xad a les seves compatriotes Daniel Alves i Maxwell. Adriano, que feia servir el dorsal n\xc3\xbamero 6 al Sevilla FC, ocupa el 21 que va deixar Dmitro Txigrinski despr\xc3\xa9s del seu retorn al FC Xakhtar Donetsk ucra\xc3\xafn\xc3\xa8s, i ve per refor\xc3\xa7ar la banda esquerra, ja sigui de lateral o d'extrem. El 2 de febrer de 2011, Adriano marca el seu primer gol amb el FC Barcelona, per les semifinals de tornada de la Copa del Rei, davant la UD Almeria, partit que acabaria per 3 a 0 a favor del conjunt catal\xc3\xa0. Al final de la temporada, el Barcelona aconsegueix dos t\xc3\xadtols que encara no tenia Adriano: la Lliga i la Champions._NEWLINE_El 14 d'agost de 2011, Adriano va ser titular en el partit d'anada de la Supercopa d'Espanya, partit que acabaria 2-2. Tres dies despr\xc3\xa9s, el 17 d'agost de 2011, el FC Barcelona es proclama campi\xc3\xb3 de la Supercopa d'Espanya de Futbol 2011. En aquell partit va entrar com a substitut jugant en una posici\xc3\xb3 habitual per Adriano, la d'extrem esquerre, si no fos perqu\xc3\xa8 es va avan\xc3\xa7ar fins a col\xc2\xb7locar-se de davanter esquerre, cosa que va ser fruct\xc3\xadfera, ja que va assistir, des de la banda dreta, la jugada perqu\xc3\xa8 Lionel Messi anot\xc3\xa9s el gol definitiu per a la vict\xc3\xb2ria 3-2 i per a esdevenir campions. El 2 d'octubre de 2011, Adriano marca el seu primer gol a la Lliga amb el Barcelona contra l'Sporting de Gij\xc3\xb3n. El 15 de desembre de 2011, Adriano aconsegueix marcar per primera vegada dos gols en un mateix partit, davant l'Al-Sadd en elMundial de Clubs._NEWLINE_L'estiu de 2012, es va comentar que va poder abandonar el club blaugrana, despr\xc3\xa9s imaginar-se que no havia de comptar en exc\xc3\xa9s per a la temporada despr\xc3\xa9s del fitxatge de Jordi Alba, procedent del Val\xc3\xa8ncia CF, per 14 milions. Tanmateix, es queda i aconsegueix entrar en les rotacions amb el jugador catal\xc3\xa0, arribant a treure el lloc i fent titular. Va marcar un gol\xc3\xa0s des de fora de l'\xc3\xa0rea amb la cama dreta per decidir el dur partit davant el Val\xc3\xa8ncia (1-0). Va jugar els noranta minuts en l'empat per 2-2 davant el Reial Madrid CF, debutant com a central esquerre, fent un partit molt complet i correcte. Va tornar a marcar un altre aut\xc3\xa8ntic gol\xc3\xa0s contra l'Atl\xc3\xa8tic de Madrid, que va iniciar la remuntada del seu equip, 7 sent a m\xc3\xa9s un dels jugadors m\xc3\xa9s destacats de l'equip i convertint-se en el defensa m\xc3\xa9s golejador de la lliga fins a aquest moment, amb 5 gols.\n_START_SECTION_\nBe\xc5\x9fikta\xc5\x9f J.K.\n_START_PARAGRAPH_\nEl 29 de juliol de 2016 el jugador brasiler va deixar el Camp Nou despr\xc3\xa9s de sis temporades i setze t\xc3\xadtols guanyats, entre els quals hi havia les dues \xc3\xbaltimes Champions blaugranes. Adriano va signar contracte amb el club turc Be\xc5\x9fikta\xc5\x9f JK, al qual el Bar\xc3\xa7a el va traspassar per 600.000 euros m\xc3\xa9s variables."